Prekinis lėktuvnešis

Prekinis lėktuvnešis () – sausakrūvis prekinis laivas ar tankeris su viršuje įtaisytu pakilimo deniu ir minimaliomis lėktuvų aptarnavimo priemonėmis. Tokius laivus Antrojo pasaulinio karo metais naudojo D. Britanija ir Nyderlandai, kai trūko eskortinių lėktuvnešių konvojų gynybai nuo povandeninių laivų.

Idėja 
Karui prasidėjus D. Britanijos laivyne kilo idėja nesudėtingai paversti prekinius laivus į minimalius lėktuvnešius išlaikant jų gebėjimą pervežti krovinius. Tokie laivai būtų užtikrinę konvojams gyvybiškai būtiną aviacinę palydą ir kartu pervežę savus krovinius.
Idėjai priešinosi dėl techninių priežasčių:
 12 mazgų greitis buvo laikomas pernelyg mažu, neleidžiančiu pakilti nuo denio lėktuvams;
 denių suprojektavimas ir įrengimas pernelyg ilgai užtruks;
 lėktuvų eismas laive pervežančiame lengvai užsiliepsnojančius degalus (turėta mintis lėktuvnešiais paversti tankerius) būtų pernelyg pavojingas.

Prekinių laivų statybos direktorius Džeimsas Litgou (James Lithgow) primetė eskizinį brėžinį ir pasiūlė perdaryti du laivus, baigiamus statyti jo šeimos laivų statykloje. 1942 m. birželį pradėjo perdarinėti du grūdų transportus „Empire MacAlpine“ ir „Empire MacAndrew“. Spalio mėnesį buvo numatyta taip perdaryti dar 10 tokių laivų. Buvo planuota taip patobulinti viso 32 laivus, nors vėliau apsiribojo 19 laivų, nes vėliau gauta pakankamai eskortinių lėktuvnešių.

Konstrukciniai ypatumai 
Prekiniai lėktuvnešiai buvo patobulinti piltiniai grūdvežiai arba tankeriai, ant kurių viršais buvo įtaisytas pakilimo denis su mažu antstatu. Buvo įrengta įranga, leidusi minimaliai aptarnauti tokio lėktuvnešio lėktuvus. Piltiniai grūdvežiai ir tankeriai savo krovinius pakrauna ir iškrauna be denio kranų, todėl laivo viršutinė dalis buvo pakankamai laisva pakilimo deniui įrengti.
Prekiniai lėktuvnešiai turėjo civilines įgulas, plaukiojo su prekybinio laivyno vėliavomis ir vežiojo savo krovinius, bet kartu gabenosi ir kovinius lėktuvus Fairey Swordfish, kurie būdavo konvojų aviacinė priešpovandeninė palyda.

Laivo perdirbimas konstrukciniu požiūriu buvo nedidelis, jį atlikdavo per trumpą laiko tarpą, tam paprastai pakakdavo penkių mėnesių.

Perdaryti tankeriai neturėdavo angaro ir keturis Fairey Swordfish vežiojosi ant pakilimo denio. Grūdvežiai lėktuvnešiai irgi turėdavo keturis lėktuvus, bet šiems turėdavo nedidelį angarą su keltuvu. Pakilimo denio ilgis tankeriuose būdavo 140 m, o grūdvežiuose – apie 130 m, plotis – 19 m. Patogumai lėktuvų įguloms buvo minimalūs, o šaudmenų ir degalų saugyklos buvo nei šarvuotos, nei padalintos pertvaromis.

Daug šių laivų gavo vardus su priešdėliu Mac-, kas atitiko jų kodą MAC ( 'prekinis lėktuvnešis'). Priešdėlis Empire buvo naudojamas pavadinimuose laivų, statytų Karo pervežimų ministerijai. Šių laivų savininkas buvo vyriausybė, o laivybos kompanijos buvo šių laivų nuomininkės, todėl šiuos laivus buvo lengviau atšaukti iš tarnybos perstatymui.

Aviacinė komanda 
Aviacinė komanda () būdavo sudaryta iš Karinio laivyno aviacijos tarnybos personalo, kuris skraidė tais lėktuvais ir juos prižiūrėjo. Aviacinė komanda buvo pavaldi prekinio laivo kapitonui.

Aviacinė komandą sudarydavo:
 štabo karininkas komanderis leitenantas ()
 lėktuvų ekipažai
 gydytojas
 tupdymo karininkas
 10 artileristų
 4 ryšininkai
 3-4 jūrininkai.
Aviacinė komanda veikdavo pagal civilinio prekybinio laivyno tvarką.

Prekinio lėktuvnešio aviacinė komanda būdavo viena aviacinė grandis () iš prekinių lėktuvnešių (MAC) sparno, kurį sudarė 836-toji ir 860-oji karinio laivyno aviacijos eskadrilės, besi
bazavusios netoli Londonderio Šiaurės Airijoje. 836-oji eskadrilės personalas buvo Karališkojo karinio jūrų laivyno žmonės, o 860-osios eskadrilės, priskirtos dviem olandų prekiniams lėktuvnešiams, – olandai.

Lėktuvai 

Buvo numatyta naudoti prekiniuose lėktuvnešiuose dviejų tipų lėktuvus – torpednešius Swordfish ir pikiruojamuosius bombonešius Vought SB2U Vindicator (pastarasis Britanijoje buvo vadinamas Chesapeake). Buvo gauta 50 Chesapeake, bet po trijų mėnesių bandymų buvo nutarta, kad jie šiam tikslui netinkami ir buvo naudojami kaip mokomieji.

Įvertinimas 
Prekiniai lėktuvnešiai pasirodė sėkmingai. Nors senstelėję, bet patikimi Swordfish lėktuvai tiko šiems laivams, ir jų patruliavimas buvo labai efektyvus. Jie atliko daugiau kaip 4000 kovos skrydžių iš prekinių lėktuvnešių. Karo laikų dokumentai rodo, kad prekinių lėktuvnešių lydimi konvojai nuo povandeninių laivų neprarado nė vieno laivo, nežuvo nė vienas prekinis lėktuvnešis..

Laivai 
Priešdėlis MV laivų pavadinimuose rodo, kad tai prekiniai laivai ().

Empire klasės grūdvežiai 
8 000 tonų, 12 mazgų, 4 lėktuvai, įgula 107, nuleisti 1942 m. gruodis – 1944 m. sausis. Turėjo angarą ir keltuvą. GInkluotė: 1 x 4 colių (102 mm), 2 x 40 mm, 4 x 20 mm guns.

 MV Empire MacAlpine
 MV Empire MacAndrew
 MV Empire MacKendrick
 MV Empire MacDermott
 MV Empire MacRae
 MV Empire MacCallum

Empire klasės naftos tankeriai 
9 000 tonų, 12 mazgų, 4 lėktuvai, įgula ~110, nuleisti 1943 m. gegužį-liepą. Neturėjo angaro ir keltuvo; lėktuvai buvo laikomi ir aptarnaujami pakilimo denyje. Ginkluotė: 1 x 4 colių (102 mm), 8 x 20 mm patrankos.

 MV Empire MacCabe
 MV Empire MacColl
 MV Empire MacKay
 MV Empire MacMahon

Rapana klasės naftos tankeriai 
12 000 tonų, 12 mazgų, 4 lėktuvai, įgula ~100, perdaryti 1942-44 m. Anglo-Saxon Petroleum Company tankeriai. Neturėjo angaro ir keltuvo; lėktuvai buvo laikomi ir aptarnaujami pakilimo denyje. Ginkluotė: 1 x 4 colių (102 mm), 8 x 20 mm patrankos.

 MV Acavus
 MV Adula
 MV Alexia
 MV Amastra
 MV Ancylus: turėjo Swordfish Mk 2 iš 860-osios (Olandų) eskadrilės 'O' grandies.
 MV Gadila: veikė su Nyderlandų vėliava. Lėktuvai Fairey Swordfish iš 860-osios (Olandų) eskadrilės 'S' grandies ar 861-osios (Olandų) eskadrilės
 MV Macoma: veikė su Nyderlandų vėliava. Lėktuvai Fairey Swordfish iš 860-osios (Olandų) eskadrilės.
 MV Miralda
 MV Rapana: turėjo Swordfish Mk 2 iš 836-osios eskadrilės 'L' grandies.

Nuorodos 

Lėktuvnešiai
Jūrų konvojai